**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 25.06.2019, ora 08.00 –26.06.2019, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 26.06.2019, ora 7.00**

**RÂURI**

**Institutul Naţional de Hidrologie şi Gospodărire a Apelor (I.N.H.G.A.) a emis la 25.06.2019, la ora 11.30, avertizarea hidrologică nr. 47 – COD PORTOCALIU şi GALBEN, valabilă în intervalul 25.06.2019, ora 12.00 - 26.06.2019, ora 16:00, vizând producerea de scurgeri importante pe versanți, torenți și pâraie, viituri rapide pe râurile mici cu posibile efecte de inundații locale și creșteri de debite și niveluri pe unele râuri din bazinele hidrografice menționate, cu posibile depășiri ale COTELOR DE APĂRARE** pe râurile din bazinele hidrografice: **Crişul Negru, Crişul Alb, Mureş, Bega, Timiş, Bârzava, Moraviţa, Caraş, Nera, Desnăţui, Jiu, Olt, Călmăţui, Vedea, Argeş, Ialomiţa, Siret, Prut şi râurile din Dobrogea.**

Această avertizare hidrologică a fost transmisă de Centrul Operativ pentru Situaţii de Urgenţă al Ministerului Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate:*

*- Alba, Arad, Argeş, Bacău, Bihor, Braşov, Buzău, Caraş-Severin, Cluj, Constanţa, Covasna, Dâmboviţa, Dolj, Galaţi, Giurgiu, Gorj, Harghita, Hunedoara, Ialomiţa, Iaşi, Ilfov, Mehedinţi, Mureş, Neamţ, Olt, Prahova, Sibiu, Suceava, Teleorman, Timiş, Tulcea, Vaslui, Vâlcea şi Vrancea (34 prefecturi) –* ***COD GALBEN****.*

*- Buzău, Galaţi, Prahova, Vaslui şi Vrancea (5 prefecturi) –* ***COD PORTOCALIU****.*

Debitele au fost, în general, în creștere, ca urmare a precipitațiilor căzute în interval și propagării pe râurile din bazinele hidrografice: Suceava, Moldova, Putna, Rm. Sărat, Bârlad, cursul Siretului şi afluenţii Prutului, cursurile mijlocii şi inferioare ale: Jiului, Vedei, Argeşului, Ialomiţei şi cursurile inferioare ale Mureşului şi Timişului.

Pe celelalte râuri debitele au fost în uşoară scădere.

 Debitele se situează, în general, la valori cuprinse între 30-90% din mediile multianuale lunare, mai mari (în jurul și peste normalele lunare) pe râurile din bazinele hidrografice: Crişul Repede, Crişul Alb, Târnava Mare, Bega, Bârzava, Jiu, Ialomița, Suceava, Moldova, Bistriţa, Putna, Rm. Sărat, Buzău, Prut, cursurile inferioare ale Barcăului, Mureşului, Arieşului, Timişului, bazinele superioare ale Oltului, Argeșului şi Trotuşului.

Se situează peste:

* **COTA DE INUNDAŢIE** râul Prut la staţia hidrometrică Şiviţa (435+31)-jud.GL;
* **COTA DE ATENŢIE** râul Prut la staţia hidrometrică Oancea (440+54)-jud. GL.

În interval s-au situat peste **COTELE DE ATENŢIE** râurile la staţiile hidrometrice: Sălişte – Sălişte (100+2)-jud.SB şi Teliţa – Poşta Frecăţei (100+36)-jud.TL.

 În interval au fost emise **2 AVERTIZĂRI HIDROLOGICE** pentru fenomene imediate.

 Este în vigoare **AVERTIZAREA HIDROLOGICĂ nr. 47** din 25.06.2019.

**Debitele vor fi, în general, în scădere,** exceptând cursul Siretului, cursul mijlociu şi inferior al Bârladului şi cursurile inferioare ale: Mureşului, Jiului, Vedei, Argeşului, Ialomiţei, Sucevei, Moldovei, Putnei şi Rm. Sărat, unde vor fi în creştere prin propagare.

 Se vor mai situa peste **COTA DE INUNDAŢIE** râul Prut la staţia hidrometrică Şiviţa (435+25)-jud.GL și peste **COTA DE ATENŢIE** râul Prut la staţia hidrometrică Oancea (440+48)-jud. GL.

Se menține în vigoare **AVERTIZAREA HIDROLOGICĂ nr. 47** din 25.06.2019.

**DUNĂRE**

**Debitul la intrarea în ţară** (secţiunea Baziaş) în intervalul 25.06 – 26.06.2019 a fost în scădere, având valoarea de **6.600 m3/s**, peste media multianuală a lunii iunie (6400 m3/s).

Pe tot sectorul aval de Porţile de Fier, debitele au fost în scădere.

 Se situează peste **FAZA I DE APĂRARE** la stațiile hidrometrice: Isaccea (380+44) – jud. TL și Tulcea (320+27) – jud. TL.

**Debitul la intrarea în ţară** (secţiunea Baziaş) va fi în scădere (6500 m3/s).

 Pe tot sectorul aval de Porţile de Fier, debitele vor fi în scădere.

 Nivelurile se vor situa peste FAZA I DE APĂRARE pe sectorul Isaccea – Tulcea, cu valori cuprinse între 10-30 cm.

***Se situează în faza I de apărare următoarele sectoare de dig:***

- Topalu I, Hâșova-Ciobanu (C7 km 2+500, C6 km 13+950), Ciobanu-Garliciu (km 21+ 950) (jud. Constanța);

- Tulcea-Nufăru, Pardina, Sf. Gheorghe, Crișan, Mila 23, Letea, Ostrov-Peceneaga, Peceneaga-Turcoaia, Gârliciu-Dăeni, Măcin-Igliţa-Carcaliu, 23 August-Grindu, Grindu-Canton km 30 (din administrarea ANAR) (jud. Tulcea).

***Se situează în faza a II-a de apărare următoarele sectoare de dig***:

- Ciobanu-Garliciu (km 19+150, km 25+ 450) (jud. Constanța);

- Ciulineț–Isaccea, Smârdan-23 August I, Smârdan-23 August II, R3, Canton km 30-Ciulineț, T. Vladimirescu (din administrarea ANAR); Măcin, Smârdan, Chilia Veche (din administrarea consiliilor locale) (jud. Tulcea).

***Se situează în faza a III-a de apărare următoarele sectoare de dig:***

- Gorgova, R4 (din administrarea ANAR); Nufăru-Victoria (din administrarea consiliilor locale); Șosea Măcin-Smârdan (din administrarea CNAIR) (jud. Tulcea).

**2.** **Situaţia meteorologică în intervalul 25.06.2019, ora 08.00 –26.06.2019, ora 06.00**

**A.N.M.** a emis la 25.06.19, ora 10:30, **o Informare meteo vizând disconfort termic accentuat şi o Avertizare Meteorologică, Cod Portocaliu şi Galben, vizând manifestări de instabilitate atmosferică temporar accentuată, după cum urmează:**

**- INFORMARE METEOROLOGICĂ**: **disconfort termic va fi accentuat, în intervalul 25.06.19. ora 11.00 - 27.06.19, ora 20.00. Vremea va fi călduroasă, iar disconfortul termic accentuat după-amiaza, când pe arii relativ extinse în zonele de câmpie și podiș indicele temperatură-umezeală (ITU) va atinge și depăși ușor pragul critic de 80 de unități. Vremea va deveni caniculară miercuri (26 iunie) în Câmpia de Vest, iar joi (27 iunie) în zonele joase de relief.**

***-*****AVERTIZARE METEOROLOGICĂ:**

**Cod Galben: În intervalul menționat, 25.06.19, ora 11:00 - ora 23:00, în Dobrogea, Muntenia, sudul Moldovei, estul Olteniei, în zona Carpaților de Curbură și Meridionali precum și în Munții Banatului vor fi perioade cu instabilitate atmosferică temporar accentuată ce se va manifesta prin averse torențiale, frecvente descărcări electrice, intensificări ale vântului, vijelii și căderi de grindină. Cantitățile de apă vor depăși 25...30 l/mp.**

**Notă: Manifestări de instabilitate atmosferică se vor semnala pe spații mici și în restul țării*.***

**Cod Portocaliu: în intervalul 25.06.19, ora 13:00 - ora 23.00, în județele Buzău, Brăila, Ialomița și Călărași, precum și în zona continentală a județului Constanța vor fi perioade cu intensificări ale vântului cu viteze la rafală, în general, de 80...90 km/h, vijelii, averse torențiale, frecvente descărcări electrice și căderi de grindină. În intervale scurte de timp sau prin acumulare, se vor înregistra cantități de apă ce vor depăși 40 l/mp și izolat 50...60 l/mp.**

***Notă:*** *În funcţie de evoluţia şi intensitatea fenomenelor meteorologice, Administraţia Naţională de Meteorologie va actualiza prezentul mesaj prin avertizări de vreme severă imediată.*

Aceste Mesaje: **Informarea Meteorologică şi** **AVERTIZAREA METEOROLOGICĂ Cod PORTOCALIU şi Galben,** au fost transmise de Centrul Operativ pentru Situaţii de Urgenţă al Ministerului Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către următoarele Comitetele Judeţene pentru Situaţii de Urgenţă:*

***-*** *Alba, Arad, Argeş, Bacău, Bihor, Bistriţa-Năsăud, Botoşani, Braşov, Brăila, Buzău, Caraş-Severin, Călaraşi, Cluj, Constanţa, Covasna, Dâmboviţa, Dolj, Galaţi, Giurgiu, Gorj, Harghita, Hunedoara, Ialomiţa, Iaşi, Ilfov, Maramureş, Mehedinţi, Mureş, Neamţ, Olt, Prahova, Sălaj, Satu Mare, Sibiu, Suceava, Teleorman, Timiş, Tulcea, Vaslui, Vâlcea, Vrancea Şi Municipiul Bucureşti**(Toate prefecturile - 42 de prefecturi) -* ***Informare meteorologică****;*

*-* ***Argeş, Bacău, Braşov, Buzău, Caraş-Severin, Constanţa, Covasna, Dâmboviţa, Galaţi, Giurgiu, Gorj, Hunedoara, Ilfov, Mehedinţi, Olt, Prahova, Sibiu, Teleorman, Tulcea, Vâlcea, Vrancea şi Municipiul Bucureşti*** *(22 de prefecturi) –****Avertizare COD GALBEN****;*

*- Brăila, Buzău, Călăraşi, Constanţa şi Ialomiţa (5 prefecturi)–* ***Avertizare COD PORTOCALIU****;*

**În ţară,** vremea a fost călduroasă în cea mai mare parte a țării, iar disconfortul termic s-a menținut ridicat în orele amiezii, când pe arii relativ extinse în sud-est, local în vest și nord-vest și izolat în sud-vest, indicele temperatură-umezeală (ITU) s-a apropiat și a depășit ușor pragul critic de 80 de unități. Cerul a fost variabil, iar din a doua parte a zilei instabilitatea atmosferică a fost pronunțată în sudul și sud-estul țării și pe suprafțe mici în rest și s-a manifestat prin accentuarea înnorărilor și perioade în care s-au semnalat averse ce au avut și caracter torențial, frecvente descărcări electrice și intensificări ale vântului cu rafale ce s-au situat, în general, între 60....70 km/h, și au luat aspect de vijelie pe raza municipiilor Craiova, Slobozia, Buzău, Pătârlagele, Stolnici, Roșiori de Vede și Afumați. Din date meteo și hidro au fost fost consemnate căderi de grindină în județele Brăila și Mureș, iar din surse externe în jud. Tulcea. Cantitățile de apă înregistrate până la transmiterea prezentului raport au depășit local 15 l/mp și izolat 20...30 l/mp. Temperaturile maxime s-au încadrat între 26 de grade la Întorsura Buzăului și 33 de grade la Chișinău Criș, Satu Mare, București-Afumați, Galați, Titu, Timișoara și Urziceni, iar la ora 06.00 temperaturile erau cuprinse între 12 grade la Joseni și Miercurea Ciuc și 26 de grade la Sulina și Sf. Gh. Deltă.

**OBSERVAȚII** - de ieri de la ora 06.00 au fost în vigoare **45 de mesaje** pentru fenomene meteorologice periculoase imediate, emise după cum urmează:

-**2 avertizări cod roșu, unul emis** de SRPV Timișoara și unul de SRPV Bacău;

**- 23 avertizări cod portocaliu,** 9 emise de SRPB Bacău, 5 de CNPM pentru Muntenia, 4 de SRPV Craiova, câte 2 emise de SRPV Timișoara și SRPV Constanța și 1 de SRPV Sibiu;

 **- 20 de atenționări cod galben,** 8 emise de SRPV Sibiu, câte 5 emise de SRPV Timișoara și Craiova și câte 1 emisă de SRPV Bacău și CNPM pentru Muntenia;

**La Bucureşti,** vremea a fost călduroasă și cu disconfort termic ridicat după-amiaza, când indicele temperatură-umezeală (ITU) a atins și depășit ușor pragul critic de 80 de unități. Cerul a fost variabil, cu înnorări temporar accentuate după-amiaza și seara, când s-au semnalat intensificări temporare ale vântului cu rafale în jurul a 60 km/h, averse și descărcări electrice. Temperatura maximă a fost de 32 de grade la Băneasa și Filaret și 33 de grade la Afumați, iar la ora 06.00 se înregistrau 21 de grade la Băneasa și 22 de grade la Filaret și Afumați.

**3. Prognoza meteorologică în intervalul 26.06.2019, ora 08.00 – 27.06.2019, ora 08.00**

**În ţară,** vremea va continua să se încălzească, devenind caniculară pe arii restrânse în Câmpia de Vest. Disconfortul termic va fi accentuat, iar în orele amiezii indicele temperatură-umezeală (ITU) va atinge și depăși ușor pragul critic de 80 de unități în zonele de câmpie și podiș. Cerul va fi mai mult senin și doar izolat, în extremitatea de sud a țării vor mai fi unele înnorări și condiții pentru averse și descărcări electrice. Vântul va sufla slab și moderat, cu ușoare intensificări în sud-est și la munte. Temperaturile maxime se vor încadra între 27 și 35 de grade, iar cele minime vor fi cuprinse între 12 și 24 de grade, mai coborâte în depresiuni, unde vor fi și condiții de ceață.

**La Bucureşti,** vremea va fi călduroasă, iar disconfortul termic accentuat. În orele amiezii indicele temperatură-umezeală (ITU) va atinge și depăși ușor pragul critic de 80 de unități. Temperatura maximă va fi în jur de 33 de grade, iar cea minimă de 17...19 grade. Cerul va fi mai mult senin, iar vântul va sufla slab și moderat, cu ușoare intensificări ziua.

 ***II. CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2. Pe râurile interioare**

**ABA Banat Timisoara infrmeamză că la 25.06.19, ora 09.30, datorită scăderii concentraţiei de oxigen dizolvat pe râul Bega, sub 4 mg/l, s-a produs o mortalitate piscicolă de mici dimensiuni, pe râul Bega, aval Staţia de Epurare a Mun. Timişoara, până la frontieră.** Momentan concentraţia oxigenului este în creştere, iar echipa de intervenţie este gata să intervină în caz de necesitate, dacă AQIUATIM va acţiona pompele de primă ploaie, în caz de furtună (ce ar putea declanşa scăderea din nou a oxigenului dizolvat din cursul de apă).

**2.3. Pe Marea Neagră**

Nu au fost semnalate evenimente deosebite.

***III. CALITATEA MEDIULUI***

1. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate la 13.06.2019, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei**

**ARBDD** informează telefonic despre stingerea unui **incendiu de vegetatie în districtul Razilm Sinoe, zona tampon Erighiol Periboina, jud Tulcea, care a izbucnit la 25.06.19, la ora 14.30, și a fost stins cu ajutorul pompierilor de la Capul Midia, la ora 16.30, fiind afectate 1,5 ha stuf şi vegetaţie ierboasă**.

 **3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 17.06.2019 - 18.06.2019 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**DIRECȚIA DECOMUNICARE ȘI RESURSE UMANE**